"njengoba sesixoxile kuze kube manje, ingabe uzwa sengathi unakho ukuqonda kancane incazelo yebinzana “unkulunkulu ungumthombo wokuphila kwazo zonke izinto”? (yebo.) ngazile ukuthi uma ngixoxa ngalesi sihloko abantu abaningi ngokushesha bazovele bacabange ngokuthi unkulunkulu uyiqiniso nokuthi izwi lakhe liyasihlinzekela, kodwa bazocabanga ngakho kuleli zinga. abanye bangazizwa sengathi ukusihlinzekela kukankulunkulu ngempilo yomuntu, ehlinzeka ngokudla, okokuphuza nakho konke okuyizidingo zemihla ngemihla akubali njengokuhlinzekela umuntu. ingabe abanye abantu bazizwa ngale ndlela? (yebo.) ayicacile yini inhloso kankulunkulu ngendlela adala ngayo yonke into ukuze isintu sibe khona baphile ngokujwayelekile? unkulunkulu ugcina indalo abahlala kuyo abantu kanti futhi uhlinzekela ngazo zonke izinto isintu esizidingayo. phezu kwalokho, uphatha aphinde abuse phezu kwazo zonke izinto. konke lokhu kuvumela isintu ukuthi siphile ngokujwayelekile futhi sikhule ngokujwayelekile; kungale ndlela unkulunkulu ahlinzekela zonke izinto kanye nesintu. ingabe abantu bayadinga ukubona nokuziqonda lezi zinto? (yebo.) mhlawumbe abanye bangathi, “lesi sihloko siqhelile olwazini lwethu ngonkulunkulu uqobo lwakhe, kanti futhi asifuni ukukwazi lokhu ngoba umuntu angeke aphile ngesinkwa sodwa, kodwa kunalokho uphila ngezwi likankulunkulu.” ingabe lokhu kuyiqiniso? (cha.) yini engalungile lapha? ungamqonda ngokuphelele unkulunkulu uma wazi izinto unkulunkulu azisho? uma wamukela kuphela umsebenzi wakhe nokwahlulela nokujezisa kwakhe, ungaba nokumqonda ngokuphelele unkulunkulu? uma wazi ingxenye encane yesimo sikankulunkulu, ingxenye encane yegunya likankulunkulu, lokhu kwanele ukuthi kukwenze uqonde unkulunkulu, angithi? (cha.) kungani kunjalo? (kuya ngasohlangothini olulodwa, ngenxa yokuthi ulwazi lwethu lufishane.) kodwa emsebenzini ngamunye kankulunkulu uhlangene nezinto eziphilayo nokungaphili izinto ezifana nezintaba kanye nemifudlana, amachibi, izimbewu, ukukhanya kwelanga, kanye nemvula esikubonayo, nesinolwazi lwazo, sithola ukumqonda ngempela unkulunkulu. njengoba ukuqonda kwethu kuvuka njengabantwana siqala ukubona izinto futhi sizizwe ukuthi zingezempela.) izenzo zikankulunkulu kuqala ngendalo yakhe yomhlaba ziyaqhubeka namuhla lapho izenzo zakhe zibonakala ngazo zonke izikhathi ngawo wonke umzuzu. uma abantu bekholelwa ukuthi unkulunkulu ukhona ngenxa nje yokuthi ukhethe abanye abantu enza kubo umsebenzi wakhe wokusindisa labo bantu, kanti uma bekholelwa ukuthi ezinye izinto azimfaki unkulunkulu, igunya lakhe, isimo sakhe, kanye nezenzo zakhe, ingabe lokho kuthathwa njengokwazi unkulunkulu ngeqiniso? abantu abanalokhu okubizwa ngolwazi lukankulunkulu – olubhekise ngasembonweni wohlangothi olulodwa lokuthi unkulunkulu ukhawula nje eqenjini labantu – babukela eduze. ingabe lolu ulwazi lwangempela ngonkulunkulu? ingabe abantu abanalolu hlobo lolwazi lukankulunkulu abaphikisi yini ukudala kwakhe zonke izinto nokubusa kwakhe phezu kwazo? abanye abantu abafuni ukukuvuma lokhu, kanti bangazicabangela bethi: “angikuboni ukubusa kukankulunkulu phezu kwazo zonke izinto, kuyinto eqhelile kimi kanti futhi angifuni ukukuqonda. unkulunkulu wenza noma yini ayifunayo kanti akuhlangene nami. ngizikhathaza kuphela ngokwamukela ukuholwa ngunkulunkulu nezwi lakhe bese ngiyapheleliswa bese ngisindiswa unkulunkulu. ngizozinaka lezi zinto, kodwa angeke ngizame ukuqonda enye into noma ngicabange ngayo. noma iyiphi imithetho unkulunkulu ayibekile ngenkathi edala zonke izinto noma nakuphi unkulunkulu abahlinzeka ngakho nakuhlinzekela isintu akuhlangene nami.” ukukhuluma okunjani lokhu? ingabe akulona ihlazo leli? ingabe bakhona phakathi kwenu abacabanga ngale ndlela? ngiyazi ukuthi baningi abacabanga ngale ndlela ngisho ningeke nisho. lolu hlobo lomuntu olandela imithetho bangasebenzisa lokhu okubizwa ngalokhu abame kukho kokwakamoya ngendlela ababona ngayo zonke izinto. bafuna ukubeka imikhawulo kankulunkulu ebhayibhelini, babeke imikhawulo emazwini akhe awakhulumile, baphinde babeke imikhawulo ezwini elibhaliwe. abafisi ukwazi okuningi ngonkulunkulu futhi abafuni unkulunkulu anake kakhulu ukwenza ezinye izinto. lolu hlobo lokucabanga olobungane futhi lugxile kakhulu kwimigomo engenakungatshazwa. ingabe abantu ababona kanje bangamazi unkulunkulu? bangakuthola kunzima ukwazi unkulunkulu. namuhla ngixoxe lezi zindaba ezimbili ngaphinde ngakhuluma ngalezi zingxenye ezimbili. ngokuzizwa noma ukuhlangabezana nazo, ningase nizizwe sengathi zijulile noma zithanda ukungabambeki futhi zinzima ukuziqonda nokuzizwisisa. kungase kube nzima ukuzihlanganisa nezenzo zikankulunkulu nonkulunkulu uqobo lwakhe. kodwa--ke, zonke izenzo zikankulunkulu nakho konke akwenzile kuzo zonke izinto naphakathi kwesintu kumele kwaziwe kucace futhi kube yiqiniso laziwe yiwo wonke umuntu nawo wonke umuntu ofuna ukwazi unkulunkulu. lolu lwazi luzokunika isiqiniseko sokholo ekubeni khona kukankulunkulu kweqiniso. kuzophinda kukunike ulwazi oluqondile lokuhlakanipha kukankulunkulu, amandla akhe, nokuthi uzihlinzekela kanjani zonke izinto. kuzokunika ithuba lokuthi ukuqonde ukuba khona kukankulunkulu kweqiniso nokuthi nibone ukuthi akuyona into abazenzela yona engqondweni, futhi akuyona inganekwane. lokhu kukunika ithuba lokuthi ubone ukuthi lokhu akufiphele, futhi akuyona into okukhulunywa ngayo nje, nokuthi unkulunkulu akakona nje okokondla umphefumulo, kodwa ukhona ngeqiniso. phezu kwalokho kukunika ithuba lokuthi umazi yena njengonkulunkulu ngendlela ahlale ehlinzekela ngayo zonke izinto kanye nesintu; ukwenza lokhu ngendlela yakhe nangokwesigqi sakhe. ngakho--ke, singasho ukuthi kungenxa yokuthi unkulunkulu wadala zonke izinto wase ezinika imigomo ngokomthetho wakhe zonke zenze imisebenzi ezibekelwe yona, zigcwalise okuyizibophezelo zakho, ziphinde zidlale indima ebekwe phezu kwazo ngayinye ngayinye. zonke izinto zidlala indima yazo esintwini, kanti lokhu zikwenza endaweni lapho kuhlala khona abantu. ukube unkulunkulu azange azenze izinto ngale ndlela nendawo yesintu ingenjengoba injena, ukukholelwa kunkulunkulu kwabantu noma ukumlandela kwabo – akukho obekuzokwenzeka phakathi kwakho; bekungaba ukukhuluma nje okungasho lutho, akunjalo?